DJEČJI VRTIĆ „PROLJEĆE“

BOCAKOVA 7

10380 SVETI IVAN ZELINA

KLASA : 601-01-/01-18-04/01

URBROJ : 238/30-67-18-03/445

Sv. I Zelina, 18.05.2018.g.

Na temelju čl.1 a Zakona o predškolskom odgoju i obrazovanju ( „Narodne novine“, broj 10/97,107,07,94/813), čl. 9. Pravilnika o upisu djece i ostvarivanja prava i obveza korisnika usluga u Dječjem vrtiću Proljeće od 08. siječnja 2017.g., Odluke Upravnog vijeća o upisu djece u programe predškolskog odgoja i obrazovanja za pedagošku godinu 2018/2019. od 17. svibnja 2018.g. Dječji vrtić „Proljeće“ objavljuje

**NATJEČAJ**

**za upis djece u programe predškolskog odgoja i obrazovanja**

**za pedagošku godinu 2018/2019.**

**I. VRSTE PROGRAMA :**

**1. REDOVITI 10- SATNI PROGRAM U PETODNEVNOM RADNOM TJEDNU**- u

centralnom objektu vrtića u Svetom Ivanu Zelini i područnom vrtiću u

Nespešu

**2. SPECIJALIZIRANI 10-SATNI PROGRAM** u centralnom objektu vrtića :

- cjelodnevni program učenja engleskog jezika

- cjelodnevni program dječjeg etno stvaralaštva

**3. PROGRAM PREDŠKOLE**

- za djecu u godini dana prije polaska u osnovnu školu

- za djecu s teškoćama u razvoju dvije godine prije polaska u osnovnu školu

Obrazac Zahtjeva za upis roditelj/skrbnik može preuzeti na internetskoj stranici vrtića ([www.dv-proljece.hr](http://www.dv-proljece.hr)) ili osobno u tajništvu vrtića.

Zahtjev se podnosi osobno u tajništvo Dječjeg vrtića „Proljeće“, Bocakova 7, 10380 Sveti Ivan Zelina svakim radnim danom ( osim subote, nedjelje i praznika) od 07:00 do 15:00 sati u periodu

**od 18.05.2018.-02.06.2018. godine**

**II DOKUMENTACIJA POTREBNA ZA UPIS**

**Uz zahtjev za upis roditelj/skrbnik prilaže :**

**1. Rodni list/izvadak iz matice rođenih ili potvrda s podacima o rođenju djeteta (preslika)**

**2. Uvjerenje o mjestu prebivališta djeteta ne starije od 30 dana od dana predaje Zahtjeva**

**3. Uvjerenje o određenom matičnom broju**

**4. Preslike osobnih iskaznica roditelja**

**5. Potvrda o radnom odnosu roditelja**

**6. Knjižica cijepljenja djeteta- preslika**

**7. Dokazi o činjenicama bitnim za ostvarivanje prednosti pri upisu:**

- za dijete roditelja invalida Domovinskog rata - rješenje o statusu invalida Domovinskog rata,

- za dijete oba zaposlena roditelja - potvrde poslodavaca o zaposlenju roditelja ne starije od 60 dana- originali

- za dijete koje živi samo s jednim, zaposlenim roditeljem - potvrda poslodavca o zaposlenju roditelja, presuda o razvodu braka ili drugi dokaz da drugi roditelj ne živi u zajedničkom kućanstvu,

- za dijete samohranog zaposlenog roditelja - potvrda poslodavca o zaposlenju roditelja i dokazi o samohranosti: smrtni list za preminulog roditelja ili rješenje Centra za socijalnu skrb o privremenom uzdržavanju djeteta,

- za dijete u udomiteljskoj obitelji, bez roditelja ili bez odgovarajuće roditeljske skrbi - rješenje odnosno potvrda Centra za socijalnu skrb da je dijete u udomiteljskoj obitelji, bez roditelja ili bez odgovarajuće roditeljske skrbi,

- za dijete koje ima specifične razvojne i/ili zdravstvene potrebe - relevantna dokumentacija za utvrđivanje navedenih potreba i statusa djeteta,

- za dijete s teškoćama u razvoju - nalaz i mišljenje tijela vještačenja ili rješenje Centra za socijalnu skrb o postojanju teškoće u razvoju djeteta,

- za dijete koje živi u iznimno teškim socijalnim i zdravstvenim prilikama – preporuka Centra za socijalnu skrb.

Dječji vrtić je dužan sukladno svom kapacitetu organizirati redovite programe predškolskog odgoja te osigurati prednost pri upisu u redovite programe na način utvrđen zakonom i odlukom osnivača:

1. Djeca iz obitelji s troje djece – **6 bodova** (za svako sljedeće dijete po **1 bod**)
2. Djeca iz obitelji gdje su oba roditelja zaposlena – **12 bodova** (a za jednog zaposlenog **6 bodova**)
3. Djeca samohranih roditelja i djeca uzeta na uzdržavanje, s time da je bar jedan roditelj u stalnom radnom odnosu – **10 bodova**
4. Djeca prije polaska u osnovnu školu – **10 bodova**
5. Djeca iz obitelji u kojoj je za jednog od roditelja/skrbnika procijenjena invalidnost, profesionalna nesposobnost za rad, opća nesposobnost za rad, tjelesno oštećenje i drugo – **6 bodova**
6. Djeca iz obitelji s dvoje djece – **2 boda**
7. Djeca roditelja redovnih studenata – **6 bodova**
8. Djeca roditelja izvanrednih studenata – **4 boda**
9. Djeca roditelja koji primaju dječji doplatak – **1 bod**

Poredak na listi utvrđuje se zbrojem bodova za svako dijete na osnovi Zakona i Odluke Osnivača.

Djeca žrtava i invalida Domovinskog rata ostvaruju pravo upisa bez postupka bodovanja.

Djeca s teškoćama u razvoju koja imaju Rješenje prvostupanjskog tijela vještačenja Centra za socijalnu skrb ostvaruju pravo upisa bez postupka bodovanja. .

O upisu djece s teškoćama u razvoju koja nemaju Rješenje prvostupanjskog tijela vještačenja Centra za socijalni skrb, odlučuje Povjerenstvo za upis djece na temelju dokumentacije i procjene psihofizičkog statusa i potreba djeteta za odgovarajućim programima i uvjetima kojima raspolaže dječji vrtić.

U slučaju nedostavljanja traženih dokaza Korisnik usluge ne ostvaruje pravo prednosti po danom kriteriju.

Prednost pri upisu imaju djeca s prebivalištem u sjedištu djelovanja vrtića u posljednjih šest mjeseci.

Ukoliko dvoje ili više djece imaju jednak broj bodova, prednost pri upisu ostvaruje dijete koje je duže na prioritetnoj listi, te starosna dob djeteta.

Upis djeteta tijekom godine je iznimno moguć ako u skupini ima slobodnih mjesta.

**III OBJAVA REZULTATA UPISA**

Povjerenstvo za upis djece u vrtić na temelju provedenog natječaja utvrditi će listu reda prvenstva za upis djece.

Upravno vijeće donijeti će Odluku o upisu djece koja će biti objavljena na oglasnoj ploči vrtića.

Roditelj ima pravo na žalbu u roku od 8 dana od dana oglašavanja rezultata upisa Upravnom vijeću. Odluka upravnog vijeća je konačna.

**IV UPIS**

Roditelj/ skrbnik dužan je zaključiti ugovor o ostvarivanju programa s vrtićem najkasnije do 01. rujna tekuće godine, jer u protivnom gubi pravo na upis djeteta.

Prije uključivanja djeteta u skupinu roditelj je obavezan :

* sukladno pozivu vrtića uz prisutnost djeteta obaviti inicijalni razgovor
* dostaviti Dječjem vrtiću potvrdu nadležnog liječnika o obavljenom sistematskom zdravstvenom pregledu djeteta prije upisa u dječji vrtić
* potpisati s Dječjem vrtićem Ugovor o ostvarivanju programa

**IV PROGRAM PREDŠKOLE**

U pedagoškoj godini 2018/2019. u program predškole koji je sukladno Zakonu o predškolskom odgoju i obrazovanju obavezan, upisuju se djeca rođena od 01. travnja 2012.godine i do 31. ožujka 2013. godine koja nisu uključena u redoviti program predškolskog odgoja. Za upis djeteta u program predškole roditelj ili skrbnik predaje sljedeću dokumentaciju :

* Popunjeni obrazac Zahtjeva za upis djeteta u predškolu
* Rodni list - preslika
* Uvjerenje o mjestu prebivališta djeteta ne starije od 30 dana od dana podnošenja Zahtjeva
* Preslika osobnih iskaznica roditelja / skrbnika
* Preslika knjižice cijepljenja djeteta

Dokumentacija za upis djeteta u program predškole podnosi se osobno u tajništvo Dječjeg vrtića „Proljeće“ , Bocakova 7, 10380 Sveti Ivan Zelina

**Dječji vrtić „Proljeće“**